གྲངས་ཀྱི་མངོན་བརྗོད་གསལ་བའི་སྒྲོན་མེ།
ཐིག་གི་མིང་། སྟོང་པ་ནམ་མཁའ་བྱ་སྒོང་ཐིག ། གནས་འཛིན་ཐིག་ལེ་གོར་ཐིག་རྣམས།། ཀླད་ཀོར་མཚོན་པའི་མིང་ཚབ་ཡིན།། གཅིག་གི་མིང་། རི་བོང་ཟླ་བ་འོད་དཀར་ཅན། ། བསེ་རུ་རང་རྒྱལ་རང་སངས་རྒྱས།། ཙུ་ཏ་མཐའ་ཐུག་ཐེག་པ་གཟུགས།། མགོ་དང་ཁ་སྣ་གཅིག་གི་མིང་ཡིན།། གཉིས་ཀྱི་མིང་། འཁྲིག་བགྲོད་འཚེ་མ་ཐབས་ཤེས་རྭ༎ རྐང་པ་རྣ་བ་རྒྱུད་གྲྭ་ཟུང་།། ཤིང་རྟ་སྲོལ་འབྱེད་ཡང་འཇུག་མིག། ཀུན་རྫོབ་གཤོག་པ་གཉིས་ཀྱི་མིང་།། གསུམ་གྱི་མིང་། དཀོན་མཆོག་བཀའ་དྲིན་སྐུ་དང་སྐྱབས༎ བསླབ་པ་སྡེ་སྣོད་འཁོར་ལོ་དུས༎ སྒོ་དང་དངོས་པོ་ངོ་བོ་ཉིད༎ ཆོས་གོས་མེས་དབོན་རྗེ་ཡབ་སྲས༎ འཇིག་རྟེན་འཇུག་སྒོ་རྗེས་དཔག་དུག ། ཉོན་མོངས་ཏིང་འཛིན་རྟགས་ལྟར་སྣང་༎ གཏན་ཚིགས་ཡང་དག་རྟེན་དང་ཚུལ༎ ཐེ་ཚོམ་ཐེག་པ་མཐོང་སྤང་དང་།། མགོ་ཅན་ངན་འགྲོ་གངྒཱ་མ།། བདེ་འགྲོ་སྡོམ་པ་སྣོད་ཀྱི་སྐྱོན༎ དྲག་པོའི་མིག་དང་དགའ་བྱེད་མདའ།། ཡིད་ཀྱི་མི་དགེ་སྤྲུལ་སྐུ་དཔྱད༎ གསང་བ་ཚོར་བ་མཚན་ཉིད་ཡུམ༎ གཞལ་བྱའི་གནས་དང་བསྐོར་རྒྱན་དང་།། བོད་ཁམས་གདན་ས་མངའ་རིས་སྐོར།། འཚེ་བ་ཏྲི་ཤུལ་ཡོན་ཏན་མེ།། ཐུན་མོང་རྒྱན་རྣམས་གསུམ་གྱི་མིང་༎ བཞིའི་མིང་། ཀ་ཆེན་བཀར་བཏགས་རྐྱེན་དང་སྐད༎ འབྱུང་བ་བསྐལ་པ་ཆུ་བོ་སྐུ༎ ཕྱག་རྒྱ་གྲུབ་མཐའ་ཕམ་པ་གླིང་༎ བསྡུ་བ་བདེན་པ་རྒྱལ་ཆེན་དགའ༎ རྒྱུད་སྡེ་དུས་ཆེན་ཁ་འབབ་ལས༎ སྦྱོར་བ་མངོན་སུམ་ཆོས་ཀྱི་སྡོམ།། ཆོས་ཤེས་ཆོས་བཟོད་རྗེས་ཤེས་བདུད༎ རྟོག་པ་དཔུང་ཚོགས་ལྟུང་བའི་སྒོ༎ དྲན་པ་ཉེར་བཞག་མཐུན་པ་སྤུན༎ རིག་བྱེད་མི་འཇིགས་རྩ་བའི་སྡེ༎ ཞུགས་པ་ཞེན་པ་གཞན་འགྱུར་ཟས༎ ཟག་པ་གཟུགས་མེད་ཡང་དག་སྤོང་༎ སྤྱོད་ལམ་འདོགས་ཅན་བཞི་ཡི་མིང་༎ ལྔའི་མིང་། ཀུན་འགྲོ་བཀའ་པོད་སྐྱ་བསེང་བུ༎ མཁའ་འགྲོ་རིག་གནས་ལྟུང་བ་སྡེ༎ བཤད་ཐབས་འཁོར་བསྒྱུར་འགོ་བའི་ལྷ༎ དབང་པོ་ཡན་ལག་ངེས་པ་ལམ༎ མངོན་ཤེས་རིམ་པ་སྔོན་འཇུག་ཁམས༎ གོང་མ་ཕུང་པོ་མཚམས་མེད་སྐུ༎ ཉེས་པ་ཉོན་མོངས་སྙིགས་མ་རིགས༎ རྟོག་གེ་ལྟ་བ་ལྟ་མིན་སྟོབས༎ ཐ་སྙད་ལོག་འཚོ་བདུད་རྩི་ཤ ། འདོད་ཡོན་གནས་གཙང་གནས་ཆེན་མདའ༎ ཕུན་ཚོགས་བྱམས་ཆོས་ཚད་མིན་དུག ། མཚུངས་ལྡན་ཡེ་ཤེས་གཟིགས་པ་སྤྱན༎ ཡིད་མངོན་རང་འབྱོར་གཞན་འབྱོར་རླུང་༎ ས་སྡེ་ཉེར་སྤྱོད་ལྔ་ཡི་མིང་།། དྲུག་གི་མིང་། ཕྲ་རྒྱས་གྲོང་ཁྱེར་འགྲོ་བ་ཁམས༎ མངོན་ཤེས་སྟོན་པ་འདུ་ཤེས་སྟོབས༎ འདོད་ལྷ་ནུ་གུ་ན་རོའི་ཆོས༎ རྣམ་ཤེས་ཕར་ཕྱིན་འཛམ་གླིང་རྒྱན༎ སྦྱོར་ཆོས་མུ་སྟེགས་རྩ་བའི་ཆོས༎ རྩ་ཉོན་ཚེ་རིང་ཚོར་བ་རིགས༎ རིགས་ཚོགས་རུས་རྒྱན་རོ་སྙོམས་རྒྱུ༎ བྱེད་པ་བྱེད་ཆོས་སྨན་བཟང་རོ།། སྣོད་དང་འགལ་རྒྱན་དྲུག་གི་མིང་༎ བདུན་གྱི་མིང་། ཀློང་ཆེན་མཛོད་དང་བཀའ་གདམས་དང་༎ ཁ་སྦྱོར་རིན་ཆེན་གསེར་རི་རྒྱ༎ ཉེ་བའི་རིན་ཆེན་ཡན་ལག་མཚོ༎ རྒྱུ་འབྲས་མན་ངག་མངོན་པ་སྡེ༎ མངོན་སུམ་ལྟར་སྣང་རྣམ་སྣང་ཆོས༎ འཇིག་རྟེན་གཏད་རབས་ཉི་མའི་རྟ༎ བདེ་གཤེགས་འཕགས་ནོར་བློ་རིགས་དང་༎ བྱང་ཆུབ་ཡན་ལག་གནམ་གྱི་ཁྲི༎ ཚད་མ་སྡེ་དང་མ་དག་ས༎ ལུས་ཟུངས་གསོ་སྦྱོང་སད་མི་གཟའ༎ ཐུབ་པ་དྲང་སྲོང་བདུན་གྱི་མིང་༎ བརྒྱད་ཀྱི་མིང་། ལྷ་ཀླུ་གྲུབ་པ་བཀྲ་ཤིས་མཚམས༎ ཚ་དམྱལ་གྲང་དམྱལ་གླིང་ཕྲན་གནས༎ རྣམ་དབྱེ་དངོས་པོ་མངོན་རྟོགས་ཆུ༎ མཆོད་རྟེན་མཆོད་པའི་ལྷ་མོ་ཉམས༎ ཚངས་པའི་རྣ་བ་རོལ་པའི་མཚོ།། སྒྲུབ་བརྒྱུད་ཤིང་རྟ་འཇིག་རྟེན་ཆོས༎ རྟོག་གེའི་ཚིག་དོན་མི་ཁོམ་གནས༎ དངོས་གྲུབ་དབང་ཕྱུག་དུར་ཁྲོད་ཆས༎ རྡུལ་རྫས་རྣམ་ཐར་རྣམ་ཤེས་སྡེ༎ ཉེ་སྲས་ཞུགས་གནས་མཐའ་དང་དབྱིབས༎ གསོ་དཔྱད་པྲ་ཀ་ར་ཎ་དང་།། འཕགས་ལམ་དམན་ས་བརྒྱད་ཀྱི་མིང་༎ དགུའི་མིང་། སྒོམ་སྤང་འཇིག་བྱེད་འཇུག་སྒྲུབ་གཏེར༎ སྙོམས་འཇུག་གོ་དང་ཟག་མེད་ས༎ སེམས་གནས་འགལ་རྒྱན་བུ་ག་དཔེ༎ གསུང་རབ་ཡན་ལག་སྲིན་པོ་རྩ༎ གཟི་མིག་བསྟན་བཅོས་དགུ་ཡི་མིང་།། བཅུའི་མིང་། ཁྱབ་འཇུག་ཁྲོ་བོ་རིག་གནས་དགེ ། སྒྱུ་མའི་དཔེ་དང་ཆོས་སྤྱོད་ཞིང་༎ ཕྱོགས་སྐྱོང་རྗེས་འཇུག་མཉམ་ཉིད་སྟོབས༎ ཕར་ཕྱིན་གདམས་ངག་མི་དགེ་ས༎ ཕྱོགས་ཤོད་འབྱོར་པ་ལ་མགོ་བཅུ༎ བཅུ་གཅིག་གི་མིང་། སྒྲུབ་པའི་དམིགས་པ་དམིགས་རྣམ་དང་༎ བདེ་བྱེད་བདེ་འབྱུང་དབང་ཕྱུག་དྲག ། དམིགས་པ་རེག་བྱ་བྱེད་པ་སྲས༎ དོན་བྱ་དྲིས་ལན་འཕོ་བ་དང་།། བུམ་དབང་བྱེད་མཚན་བོད་ཀྱི་རི།། རྫོགས་ཚིག་ར་བཏགས་ས་མགོ་དང་།། པཎ་ཆེན་སྐུ་རབས་བཅུ་གཅིག་མིང་།། བཅུ་གཉིས་ཀྱི་མིང་། སྐྱེ་མཆེད་རྟེན་འབྲེལ་བརྟན་མ་ཁྱིམ༎ སྦྱངས་པའི་ཡོན་ཏན་ཐབས་མཁས་ས༎ གསུང་རབ་མཛད་པ་སྒྱུ་མའི་དཔེ།། བསྲེགས་རྫས་ཁ་དོག་གཟུགས་རགས་པ།། འཕྲུལ་འཁོར་དུས་ཚོད་བསམ་ཡས་གླིང་།། ར་མགོ་མོ་ཡིག་ལྷ་མོའི་ཤོ།། ཟླ་བ་རྒྱལ་ཕྲན་བཅུ་གཉིས་མིང་༎ བཅུ་གསུམ་གྱི་མིང་། ལྷག་མ་མགུལ་ལྷ་ཁྲི་སྐོར་ས༎ འདོད་པ་ལུས་མེད་སྒྲུབ་པ་དང་༎ མྱོས་བྱེད་གདུགས་དང་འཇིགས་བྱེད་ལྷ།། ཞལ་ལྕེ་སྐྱིད་པའི་གདུང་རབས་དང། །། ཐོན་མིའི་གདུང་བརྒྱུད་གུར་གྱི་ལྷ།། ཁྲིམས་ཡིག་དུས་ངན་འདུལ་བ་དང་།། སུམ་བརྩེགས་ལས་ཚན་བཅུ་གསུམ་མིང་༎ བཅུ་བཞིའི་མིང་། དམ་ཚིག་རྩ་ལྟུང་སྲིད་པ་དང་༎ ཡིད་ཅན་མ་ནུ་ཤེད་བུ་དང་༎ རྒྱལ་དབང་བཅུ་བཞིའི་མིང་དུ་རུང་༎ བཅོ་ལྔའི་མིང་། ཕྱོགས་སྐྱོང་ས་ལམ་ཉ་གང་དང་༎ ཉ་རྒྱས་ཟླ་ཕྱེད་རྡུལ་ཕྲ་རབ།། ཀྲི་ཡ་ལྷ་ཚོགས་སྐྱེས་པའི་རྟགས།། བར་མ་ཆད་པའི་ཟུང་ལྡན་འཁོར།། གདོན་ཆེན་བཅོ་ལྔའི་མིང་དུ་འདོད།། བཅུ་དྲུག་མིང་། སྟོང་ཉིད་གནས་བརྟན་སྐད་ཅིག་སྦྱོར༎ བདེན་བཞིའི་རྣམ་པ་ཉན་ཐོས་དང་༎ རྣམ་འགྱུར་བྱང་སེམས་གཎྜིའི་རྒྱུ།། རྟོག་གེའི་ཚིག་དོན་ཕ་རོལ་སྨྲ།། གབ་ཚིག་རྒྱུ་རྒྱན་ནད་གཞི་དང་།། སྟོབས་བསྐྱེད་འཕོ་ནད་སྒོམ་པ་དང་།། འཕྲུལ་བློན་བཀའ་བློན་ལྟ་ངན་དང་།། བརྒྱད་གཉིས་ལོག་ཞུགས་འཇིགས་བྱེད་ཞབས།། ཁྱད་མཚོན་རྒྱལ་པོ་བཅུ་དྲུག་མིང་༎ བཅུ་བདུན་གྱི་མིང་། གཟུགས་ཁམས་ཚོགས་སྒྲུབ་ཡུམ་སྲས་དང་།། ཀར་རབས་ཆིངས་ཡིག་པཎ་གྲུབ་དག ། བཅུ་བདུན་མིང་དུ་བགྲང་པར་རུང་།། བཅོ་བརྒྱད་ཀྱི་མིང་། སྟོད་ཉིད་དལ་འབྱོར་རིག་གནས་གདོན༎ སྡེ་པ་རྩ་ལྟུང་མ་འདྲེས་པ༎ མི་སྡུག་མཚན་མ་དམྱལ་བའི་ཁམས༎ འདི་དག་བཅོ་བརྒྱད་མིང་ཡིན་ནོ༎ བཅུ་དགུའི་མིང་། ཙནྡྲའི་མིང་ཅན་མ་རིག་པ།། ནང་གི་ནད་རྣམས་བཅུ་དགུའི་མིང་།། ཉི་ཤུའི་མིང་། སྐྱེས་བུ་དགེ་འདུན་གངས་ཀྱི་རི༎ ཉེ་ཉོན་སྟོང་ཉིད་འཇིགས་ཚོགས་ལྟ༎ བདུན་པའི་ཡོངས་སྦྱངས་བྱང་སེམས་མཚན༎ མིང་གཞི་དག་ནི་ཉི་ཤུའི་མིང་༎ ཉེར་གཅིག་གི་མིང་། སྒྲོལ་མ་ས་དང་ཟག་མེད་སྡེ༎ ལྡན་མིན་འདུ་བྱེད་ཉེར་ཅིག་མིང་༎ ཉེར་གཉིས་མིང་། དབང་པོ་སེམས་བསྐྱེད་དཔེ་གྲོགས་རྣམས༎ ཉེར་གསུམ་གྱི་མིང་། མཚུངས་ལྡན་མིན་པའི་འདུ་བྱེད་དང་༎ ཟུང་འཇུག་ཤེས་བྱ་ཉེར་གསུམ་མིང་༎ ཉེར་བཞིའི་མིང་། བདག་ལྟ་ཡུལ་དང་རྒྱལ་བ་ནི༎ ཐང་གི་རྒྱལ་རབས་ཉེར་བཞིའི་མིང་༎ ཉེར་ལྔའི་མིང་། ཤེས་བྱ་དེ་ཉིད་རྗེའི་འདས་མཆོད༎ གནས་སྐབས་བུམ་རྫས་ལྔ་མཆོད་དང་༎ ཚོམས་བུ་ཉེར་ལྔའི་མིང་དུ་བཤད༎